paragraph_text: Ipak, Moustafa je globalno poznatiji kao rukometni i sportski djelatnik. Njegova administrativna karijera započela je 1984. godine kada je prvi puta izabran za predsjednika Egipatskog rukometnog saveza, kog je vodio do 1992. godine, a onda ponovo od 1996. do 2008. godine. Njegov najveći uspjeh dogodio se 2000. godine, kada je na Kongresu IHF-a u Estorilu izabran za predsjednika Međunarodnog rukometnog saveza, naslijedivši Austrijanca Erwina Lanca, koji je savez vodio od 1984. godine.